CELEX: 32005D0683
Language: el
Date: 2005-09-30 00:00:00
Title: 2005/683/EK: Απόφαση της Επιτροπής, της 30ής Σεπτεμβρίου 2005, για την τροποποίηση της απόφασης 2005/240/ΕΚ για την έγκριση μεθόδων ταξινόμησης σφαγίων χοίρων στην Πολωνία [κοινοποιηθείσα υπό τον αριθμό Ε(2005) 3646]

4.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 258/5
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 30ής Σεπτεμβρίου 2005
   για την τροποποίηση της απόφασης 2005/240/ΕΚ για την έγκριση μεθόδων ταξινόμησης σφαγίων χοίρων στην Πολωνία
   [κοινοποιηθείσα υπό τον αριθμό Ε(2005) 3646]
   (Το κείμενο στην πολωνική γλώσσα είναι το μόνο αυθεντικό)
   (2005/683/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Με την απόφαση 2005/240/ΕΚ της Επιτροπής (2) εγκρίθηκε η χρησιμοποίηση τριών μεθόδων ταξινόμησης σφαγίων χοίρων στην Πολωνία.
            
         
               (2)
            
            
               Η κυβέρνηση της Πολωνίας ζήτησε από την Επιτροπή να εγκρίνει νέα όργανα για την ταξινόμηση σφαγίων χοίρων και υπέβαλε τα λεπτομερή στοιχεία που απαιτούνται κατά το άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (3).
            
         
               (3)
            
            
               Από την εξέταση της αίτησης προέκυψε ότι πληρούνται οι όροι για την έγκριση των νέων οργάνων.
            
         
               (4)
            
            
               Κατόπιν των ανωτέρω η απόφαση 2005/240/ΕΚ πρέπει να τροποποιηθεί αναλόγως.
            
         
               (5)
            
            
               Τα μέτρα τα προβλεπόμενα στην παρούσα απόφαση είναι σύμφωνα με τη γνώμη της επιτροπής διαχείρισης για το κρέας χοίρου,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2005/240/ΕΚ τροποποιείται με το παρόν ως εξής:
   
               1)
            
            
               στο πρώτο εδάφιο του άρθρου 1 προστίθεται το ακόλουθο στοιχείο δ):
               
                           «δ)
                        
                        
                           το όργανο που ονομάζεται “IM-03” και οι συναφείς μέθοδοι εκτίμησης, των οποίων λεπτομέρειες παρατίθενται στο μέρος 4 του παραρτήματος.»·
                        
                     
         
               2)
            
            
               το παράρτημα τροποποιείται σύμφωνα με το παράρτημα της παρούσας απόφασης.
            
         Άρθρο 2
   Η παρούσα απόφαση απευθύνεται στην κυβέρνηση της Πολωνίας.
   
      Βρυξέλλες, 30 Σεπτεμβρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 3513/93 (ΕΕ L 320 της 22.12.1993, σ. 5).
   
      (2)  ΕΕ L 74 της 19.3.2005, σ. 62· απόφαση όπως τροποποιήθηκε από την απόφαση 2005/609/ΕΚ (ΕΕ L 207 της 10.8.2005, σ. 20).
   
      (3)  ΕΕ L 285 της 25.10.1985, σ. 39· κανονισμός όπως τροποποιήθηκε από τον κανονισμό (ΕΚ) αριθ. 3127/94 (ΕΕ L 330 της 21.12.1994, σ. 43).
   
      ΠΑΡΑΡΤΗΜΑ
      Στο παράρτημα της απόφασης 2005/240/ΕΚ προστίθεται το ακόλουθο μέρος 4:
      
         «Μέρος 4
         IM-03
         
                     1.
                  
                  
                     Η ταξινόμηση των σφαγίων χοίρου πραγματοποιείται με τη χρησιμοποίηση του οργάνου που ονομάζεται “IM-03”.
                  
               
                     2.
                  
                  
                     Το όργανο είναι εφοδιασμένο με βελονοειδή οπτικό καθετήρα (Single Line Scanner SLS01) διαμέτρου 7 χιλιοστομέτρων. Ο καθετήρας περιλαμβάνει τη γραμμή αισθητήρων επαφής για εικόνα (CIS) και φωτοδιόδους εκπομπής πράσινου φωτός. Η απόσταση λειτουργίας εκτείνεται από 0 έως και 132 χιλιοστόμετρα.
                  
               
                     3.
                  
                  
                     Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                     
                         = 45,07537 – 0,52724X1 + 0,31380X2
                     
                     όπου:
                     
                                 
                                    
                              
                              
                                 =
                              
                              
                                 το εκτιμώμενο ποσοστό άπαχου κρέατος στο σφάγιο,
                              
                           
                                 X1
                                 
                              
                              
                                 =
                              
                              
                                 το πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετριέται σε απόσταση 6 εκατοστών από το μέσο του σφαγίου στο ύψους μεταξύ του τρίτου και του τέταρτου τελευταίου πλευρού,
                              
                           
                                 X2
                                 
                              
                              
                                 =
                              
                              
                                 το πάχος του μυός, σε χιλιοστά, το οποίο μετριέται ταυτόχρονα και στο ίδιο σημείο με το X1.
                              
                           Ο τύπος αυτός ισχύει για σφάγια βάρους μεταξύ 60 και 120 χιλιογράμμων.»